रॉबर्ट वाड्रा को नोएडा के मेट्रो अस्पताल में किया गया भर्ती, प्रियंका गांधी भी पहुंची अस्पताल  
अस्पताल में भर्ती हुए रॉबर्ट वाड्रा
प्रियंका गांधी भी पहुंची अस्पताल
नोएडा मेट्रो अस्पताल में भर्ती
कांग्रेस के अध्यक्ष सोनिया गांधी के दामाद और महासचिव प्रियंका गांधी (Priyanka Gandhi) के पति रॉबर्ट वाड्रा (Robert Vadra) को सोमवार की शाम को नोएडा के मेट्रो अस्पताल में भर्ती करवाया गया है. प्रियंका गांधी भी मेट्रो अस्पताल पहुंची हैं. जानकारी मिली है कि सीनियर ऑर्थोपेडिक सर्जन रॉबर्ट वाड्रा का उपचार कर रहे हैं. हालांकि, जानकारी मिली है कि रॉबर्ट वाड्रा के कमर और पैर में दर्द की वजह से वह अस्पताल में भर्ती हुए हैं.

रॉबर्ट वाड्रा को सोमवार की देर शाम नोएडा के मेट्रो अस्पताल में भर्ती करवाया गया है. जिसके बाद अस्पताल के आसपास सुरक्षा व्यवस्था कड़ी कर दी गई है. कांग्रेस की महासचिव प्रियंका गांधी भी नोएडा के मेट्रो अस्पताल पहुंची हैं. सूचना मिलने के बाद कांग्रेस के कुछ स्थानीय नेता और दिल्ली के नेता भी अस्पताल पहुंच रहे हैं.

रोबर्ट वाड्रा की तबियत बिगड़ी,नोएडा के मेट्रो अस्पताल में भर्ती pic.twitter.com/CX2arMBhFi

रॉबर्ट वाड्रा के पैर और कमर में दर्द के बाद उन्हें अस्पताल में भर्ती कराया गया. हालांकि अस्पताल प्रशासन की ओर से कोई आधिकारिक सूचना नहीं मिल सकी. बस इतनी जानकारी मिली है कि सीनियर ऑर्थोपेडिक सर्जन रॉबर्ट वाड्रा का उपचार कर रहे हैं.